Σύλλογος Εκπαιδευτικών Π.Ε. «Ηρώ Κωνσταντοπούλου»
ΑΝΩ ΛΙΟΣΙΩΝ – ΖΕΦΥΡΙΟΥ – ΦΥΛΗΣ
SITE     www.p-e-filis.gr                                                                           

Άνω Λιόσια 03.11.2026
email:   syllogosfilis@gmail.com
Προς:   Τα μέλη του Συλλόγου, ΔΟΕ, Συλλόγους Εκπ/κών  Π.Ε.

Μαζί με τους λαούς της Ευρώπης που εξεγείρονται, ενώνουμε τη φωνή και τους αγώνες μας
· 5 Νοέμβρη: Η εκπαίδευση ξανά στους δρόμους – Προπύλαια, 12:00 μ.μ. με  1-4 ώρες στάση εργασίας στο διδακτικό ωράριο
· 11 Νοέμβρη: Απογευματινό συλλαλητήριο και κλιμάκωση της αναμέτρησης για ακρίβεια, στέγη, μισθούς και δικαιώματα, 6:00μμ, πλ. Κλαυθμώνος
· 17 Νοέμβρη: Πορεία Πολυτεχνείου

· 25 Νοέμβρη: πανεργατική απεργία (προτείνουμε τη μετατροπή της σε 48ωρη)

ΓΣ για κλιμάκωση των κινητοποιήσεων τον Δεκέμβρη
Στους δρόμους του αγώνα με τους λαούς και τη νεολαία της Ευρώπης για να μπλοκάρουμε την αντεργατική αντιεκπαιδευτική πολιτική που συνθλίβει τις ζωές μας!

Όπως οι λαοί στη Γαλλία, την Ιταλία και την Ισπανία πλημμύρισαν τους δρόμους και τσαλάκωσαν την καταστολή, έτσι και στην Ελλάδα παίρνουμε τη σκυτάλη! Ανυποχώρητα και μαχητικά! 

Απέναντι: 
-Στο μέτωπο της λεηλασίας και της αρπαγής, με μισθούς πείνα κι ακρίβεια, την ώρα που οι ολιγάρχες, τράπεζες, εφοπλιστές, εργοδότες, το κεφάλαιο θησαυρίζουν με δισ. σε υπερκέρδη και απευθείας αναθέσεις.

-Στον πόλεμο και την πολεμική οικονομία με 7 δισ. στο ΝΑΤΟ και στους εξοπλισμούς για να θραφούν τα πολεμικά κοράκια ΗΠΑ, ΝΑΤΟ, Ισραήλ, ΕΕ, την ώρα που περικόπτονται εκατομμύρια από την Παιδεία και το κοινωνικό κράτος και οδηγούνται στην εξόντωση οι Παλαιστίνιοι.

-Στη διάλυση της Παιδείας με 15.000 κενά, στοίβαγμα 25 μαθητών στις τάξεις, πετσοκομμένες ειδικότητες, συρρίκνωση της Παράλληλης Στήριξης και της ειδικής αγωγής, εμπορευματοποίηση και ιδιωτικοποίηση της εκπαίδευσης, Ωνάσεια, Τράπεζα Θεμάτων, ΕΒΕ, Εθνικό απολυτήριο και ταξικοί φραγμοί
-Στην αξιολόγηση και το νέο πειθαρχικό, εργαλείο ιδιωτικοποίησης κι εμπορευματοποίησης της δημόσιας και δωρεάν εκπαίδευσης, χειραγώγησης και κατάργησης της μονιμότητας 

Απαιτούμε ΤΩΡΑ:
1.400€ βασικός μισθός και επαναφορά 13ου - 14ου

Μπλόκο στην ακρίβεια με κατάργηση ΦΠΑ και ΕΦΚ στα βασικά αγαθά, πλαφόν στα ενοίκια, κατάργηση του χρηματιστηρίου ενέργειας, με 
Κατάργηση της αξιολόγησης και του νέου πειθαρχικού/Παύση όλων των πειθαρχικών
Μαζικοί διορισμοί ΤΩΡΑ – Κάλυψη όλων των κενών και ίσα δικαιώματα για τους αναπληρωτές/τριες.

Εξίσωση του ωραριού των νηπιαγωγών 

Παύση όλων των αντιεκπαιδευτικών, αυθαίρετων και παράνομων εντολών της διοίκησης

Υπεράσπιση του δημόσιου σχολείου, ενάντια στην ιδιωτικοποίηση, στην κατάργηση της μονιμότητας, του άρθρου 16 και του δημοσιονομικού κόφτη.
Συμμετέχουμε στη συνέλευση – σύσκεψη του Συντονισμού Πρωτοβάθμιων Σωματείων Δημόσιου κι Ιδιωτικού Τομέα/Συλλογικοτήτων, Τρίτη 3/11, στις 6:30μμ 

Στηρίζουμε τον Συντονισμό ΣΕΠΕ κι ΕΛΜΕ

«Δεν ζητάμε ελεημοσύνη, διεκδικούμε το δίκιο μας!»

Δε υποτασσόμαστε σε σχέδια «χαμηλής πτήσης», εκλογικής αναμονής και ασύνδετων κινητοποιήσεων που αποφασίζουν ΔΟΕ, ΟΛΜΕ, ΑΔΕΔΥ, χωρίς στόχο ανατροπής. Συντονιζόμαστε με τα πρωτοβάθμια σωματεία, ενώνουμε τους αγώνες μας με τους αγώνες της νεολαίας και των εργαζομένων της Ευρώπης, για αγωνιστικό απεργιακό σχέδιο διαρκείας και σύγκρουσης με απεργίες, συγκεντρώσεις, καταλήψεις, αποκλεισμούς.
Η ελπίδα γεννιέται στους δρόμους
Σπάμε την τρομοκρατία, ανατρέπουμε την πολιτική τους!

Μέχρι τη Νίκη!

